Antanas Milvydas

Antanas Milvydas ( apie 1755 m. prie Ukmergės – 1837 m. gruodžio 24 d. Červinskas prie Vyslos, Mazovijos vaivadija) – lietuvių kilmės Lenkijos kompozitorius, vargonininkas.

 Biografija 
Nuo 1779 m. Červinsko bažnyčios kapelos muzikantas, manoma, ir kapelmeisteris. Sukūrė simfonijų (vienos pirmųjų Abiejų Tautų Respublikoje), bažnytinės muzikos kūrinių. Išliko simfonijos C–dur I dalis (J. Krenzo redaguota, išleista 1952 m. Krokuvoje kaip „Sinfonia concertante“ obojui ir orkestrui), simfonija b–moll „Rusų vargas“ (Bieda ruska, neišliko), 13 mišių, 12 kantatų ciklas („Sub tuum praesidium“, išleistas Krokuvoje 1979 m.), 3 litanijos, 2 ciklai mišparų, ofertorijus „O gloriosa Virginum“, keletas chorų. Dalis kūrinių jam tik priskiriama.

 Šaltiniai 

Kategorija:Lenkijos kompozitoriai
Kategorija:Lenkijos asmenybės
Kategorija:Lietuvos vargonininkai
Kategorija:Lietuvos kapelmeisteriai